అనిల్ రమేష్ డావే

అనిల్ రమేష్ డావే (జ. 19 నవంబరు 1951) భారత సుప్రీంకోర్టు మాజీ న్యాయమూర్తి, నేషనల్ లీగల్ సర్వీసెస్ అథారిటీ ప్రస్తుత ఎగ్జిక్యూటివ్-చైర్మన్. 2007-2010 మధ్యకాలంలో ఉమ్మడి ఆంధ్రప్రదేశ్ హైకోర్టు, బొంబాయి హైకోర్టులకు ప్రధాన న్యాయమూర్తిగా పనిచేశాడు.Judge Profile - Supreme Court of India

 జననం 
అనిల్ రమేష్ డావే 1951, నవంబరు 19న సిక్కిం రాష్ట్రంలోని గాంగ్‌టక్ లో జన్మించాడు.

 వృత్తిజీవితం 
1976, జూలై 25న న్యాయవాదిగా తన వృత్తి జీవితాన్ని ప్రారంభించాడు. గుజరాత్ ప్రభుత్వానికి సొలిసిటర్‌గా, గుజరాత్ హైకోర్టు అదనపు ప్రభుత్వ ప్లీడర్‌గా, సర్ ఎల్ఎ షా లా కాలేజీలో పార్ట్‌టైమ్ లెక్చరర్‌గా పనిచేశాడు.

1995 సెప్టెంబరు 18న గుజరాత్ హైకోర్టుకు అదనపు న్యాయమూర్తిగా నియమించబడి, 1997 జూన్ 18న శాశ్వత న్యాయమూర్తిగా చేయబడ్డాడు. 2008, జనవరి 7న ఆంధ్రప్రదేశ్ హైకోర్టుకు ప్రధాన న్యాయమూర్తిగా బదిలీ అయ్యాడు. హైదరాబాదులోని హైకోర్టు న్యాయవ్యవస్థ ప్రధాన న్యాయమూర్తి పదవిలో ఉన్నకాలంలో కౌన్సిల్ ఆఫ్ ఇంటర్నేషనల్ సెంటర్ ఫర్ ఆల్టర్నేటివ్ డిస్ప్యూట్ రిజల్యూషన్ (ఐసిఎడిఆర్) కు పోషకుడిగా, సలహాదారుడిగా హైదరాబాదులోని నల్సార్ న్యాయ విశ్వవిద్యాలయం ఛాన్సలర్ గా ఉన్నాడు.

2010, ఫిబ్రవరి 11న అతను బొంబాయి హైకోర్టుకు బదిలీ చేయబడ్డాడు. ఆ తరువాత 2010, ఏప్రిల్ 30న భారత సుప్రీంకోర్టు న్యాయమూర్తి పదవిని చేపట్టాడు.Judge Profile - Supreme Court of India 2016,  నవంబరు 19న భారత సుప్రీంకోర్టు న్యాయమూర్తిగా పదవీ విరమణ చేశాడు.

 మూలాలు 

వర్గం:1951 జననాలు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు